Australiens Grand Prix 2014
Australiens Grand Prix 2014 (officielle navn: "2014 Formula 1 Rolex Australian Grand Prix") var et Formel 1-løb som blev arrangeret 16. marts 2014 på Melbourne Grand Prix Circuit i Melbourne, Australien. Det var det første løb i Formel 1-sæsonen 2014, og 30. gang Australiens Grand Prix blev arrangeret i Formel 1-sammenhæng. Løbet blev vundet af Mercedes-køreren Nico Rosberg, foran McLarens Kevin Magnussen og Jenson Button. I Løbet kom Red Bulls Daniel Ricciardo i mål som nummer to, men han blev senere diskvalificeret på grund af brud på FIA's tekniske reglement.